LidanRubinov/Halacha-QA huggingface dataset:
שאלה: שם מלאך לתינקות : ברצוני לשאול שאלה: האם אפשר לקרוא לתינוקת בשם מריאל? אני יודעת שזהו שם של מלאך ואינני בטוחה אם אני יכולה לקרוא כך לתינוקת.
תשובה: שם של מלאך שאיננו מארבעת המלאכים אוריאל, גבריאל, מיכאל, רפאל לא ראוי להזכיר. ולכן כדאי למצוא שם טוב מנשים צדקניות שהיו בישראל.
שאלה: הכשרת רשת של תנור : קנינו תנור חדש וחיממנו על הרשת פיצה אנו רוצים שהרשת תהיה בשרית, מה לעשות?
תשובה: בע"ה לדעת האשכנזים המנהג הוא שלא להכשיר כלים מחלבי לבשרי, ולהיפך. אמנם אם חימום הפיצה נעשה בטעות, ולא מתוך כוונה להגדיר את הרשת החדשה כ"חלבית" - במקרה כזה גם לאשכנזים יהיה מותר להכשיר את הרשת. דרך הכשרת הרשת היא על ידי הגעלתה במים רותחים. הכשרת התנור לשימוש בשרי היא שאלה נפרדת שיש לתת עליה את הדעת. הרב עודד מילר
שאלה: הנחת חפצי חול על קודש: לכבוד הרב. 1. יש לנו בבית מין פלקט פלסטיק שמיועד לשים עליו צלחות וכוסות. על הפלקט יש תמונות של סוגים שונים של פרחים ומתחת לכל פרח מובא פסוק בתנ"ך בו מופיע שם הפרח. המקור מצוטט באנגלית. האם לדעת הרב ניתן להשתמש בפלקט זה להנחת צלחות עליו? 2. בכל שבוע מתאספים אצלנו בבית עלוני שבת ועיתונים דתיים מסוגים שונים, חלקם עם המון פרסומות וחלקם ללא פרסומות כלל, אלא רק דברי תורה. קשה לי לדאוג שתמיד העלונים עם דברי הקודש בלבד יהיו מעל העלונים האחרים, ושהעיתונים יהיו מתחת. האם זה ר שאני לא מקפיד על זה?
תשובה: 1. חשוב לדעת אפילו שם ה' שנכתב בשפה זרה אין בו קדושה, ומותר למחוק אותו (ש"ך יו"ד סי' קעט סקי"א, לגבי 'גאט' דהיינו God, וכן בשו"ת רדב"ז ח"ג סי' תיט לגבי 'אללה'). מצד שני אסור לבזות אותו, כגון בהזכרת שם זה בשירותים וכדומה (משנה ברורה סי' פ"ה סק"י). כמו כן אין לכתוב פסוק או חלקו (יותר משלוש מילים) בכל מקום שיוכל לבא לידי זלזול בזיון וגנאי כגון: בהכנסת החפץ לבית מרחץ, לשירותים וכדו'. (ט"ז יו"ד סי' רפ"ג ס"ק ג') על כן ודאי שניתן להשתמש במשטחים הנ"ל להנחת צלחות וכדו'. מנגד ראוי לא לנהוג בהם בבזיון ולכן לאחר שהמשטח נקרע או מתבלה ראוי להכניסו לתוך שקית נקיה ולהניחו באשפה (ההנחה הישירה באשפה נחשבת לבזיון). 2. ניתן להניח את העלונים בכל סדר שתחפוץ. אין צורך לחשב כמה דברי תורה יש בכל עלון. יום טוב
שאלה: קריעת דפים בסידור: לרב! בחודשים האחרונים התפללתי הרבה פעמים בבית כנסת מסוים. בתקופה הזאת בטעות קרעתי דפים של סידור(הדף לא נתלש אלא שיש בו קרע) זה קרה לי בערך 4 פעמים.האם אני צריך לשלם?לדעתי לא ידרשו ממני כסף על דבר כזה אבל האם אני חייב לבקש מחילה מהגבאי בכל זאת?
תשובה: לשואל, אני חושב שעליך להציע ת או לבקש מחילה על הת אמנם מי שלוקח ספר בהשאלה פטור מנזקים סבירים שעלולים לקרות, משום שזהו "מתה מחמת מלאכה" (יש אמנם מחלוקת בדבר, האם פטור זה נוהג גם בהשאלת ספרים, אך זוהי ההכרעה המקובלת). ברם, נראה לי שקריעת ארבעה דפים במשך תקופה של חודשים ספורים היא סימן להתנהגות לא זהירה (תחשב לבד מה יקרה אם כל מתפלל יקרע דף פעם בחודש). לא על כך נאמר הפטור ב"מתה מחמת מלאכה". מקורות: 'פתחי חושן - פקדון והשאלה' פ"י סי"ב. 'משפטי הלוי' חלק ג סי' יט-כ, ובפרט עמ' קפא.
שאלה: תפילת מנחה בערב שבת אחרי השקיעה: לכבוד הרבנים הגאונים שיחיו : ברצוני לשאול מה הדין אם התחיל מנחה של ערב שבת לאחרי השקיעה של יום שישי, התחיל אותה בתוך 13 דקות מהשקיעה האם עליו להתפלל מנחה של שבת כיון ששבת נכנסה או נאמר שכיון שזה שייך עדיין ליום חול יתפלל תפילה של חול? השאלה נשאלה בהמשך לשאלה "תפילת מנחה כמה דקות לאחר השקיעה"
תשובה: בערב שבת יש להתפלל מנחה לפני השקיעה כדי להספיק לקיים מצוות תוספת שבת שעניינה להתחיל את השבת לפני השקיעה. לכן לכתחילה יש להשתדל מאוד לסיים את התפילה עד השקיעה. אם הזמן דוחק יש המתירים לקבל תוספת שבת לפני השקיעה  ויש שכתבו שעדיף שיקבל רק במחשבה ולא בדיבור  ואח"כ להתפלל מנחה כיון שתוספת שבת עניינה הישמרות מאיסורי שבת אולם אין היא "הופכת" את יום שישי לשבת קודש לכל ההלכות. לכתחילה אין להסתמך על היתר זה אלא יש להתפלל מנחה אפילו ביחידות לפני השקיעה ואח"כ לקבל תוספת שבת.
שאלה: צידי אילן בשבת: לא הבנתי את דברי הרב. הרב הזכיר שתהיה בעיה בצידי צידי אם האילן יזוז, ולגבי ערסל אוסר מטעם שהחוטים יזוזו. לכאורה זה אינו דומה. מבקש הסבר בבקשה באופן עקרוני מתי רואים משהו כגוף נפרד (ויכול להיחשב כ"צידי") ומתי כגוף אחד, לאו דווקא בנידון של הערסל. השאלה נשאלה בהמשך לשאלה "ערסל בשבת"
תשובה: בע"ה לשואל א) כאמור אסור שימוש באילן ובצידיו, ומותר בצידי צידיו. המשנה ברורה מבאר שאם השימוש בצידי-צידיו גורם לנענוע האילן הרי שיש כאן שימוש באילן עצמו והדבר אסור. מכאן שגם אם שימוש בצידי-צידיו גורם לנענוע צידי האילן - הדבר אסור משום שימוש בצידי אילן. ב) אם החוט שמחובר לעץ אינו משמש רק לערסל, אלא בימות החול רגילים לפרק את הערסל ולחבר לחוט דברים אחרים - הרי שהחוט מוגדר כגוף נפרד, וממילא הערסל יחשב כ"צידי צידי". הרב עודד מילר
שאלה: סיום מסכת שנסתימה לפני זמן: רציתי לשאול אם סיימת לימוד של מסכת ולא ביצעתי סיום וכעת עברו מספר חדשים ובהן למדתי את דפי המסכת הבאה. אם נתבקשתי לעשות סיום מסכת כגון עבור ערב פסח - תענית בכורות או ערב ראש השנה. על מנת שהלומדים לא יצטרכו לצום (וכן ראיתי שעדיף לדעת הרב קניבסקי שליט"א). האם מותר לבצע סיום למסכת שסימתי לפני מספר חודשים אם אלמד שוב את הדף האחרון? האם יש עדיפות לאדם אחר שסים ממש כעת? ואם אני היחידי שסימתי האם מותר לסים ולפטור את הזקוקים לצום? ישר כח ותזכו למצוות ושנה טובה ומבורכת
תשובה: ב"ה שלו-ם וברכה מותר אבל עדיף שמי שגומר יעשה כי שמח יותר. ברכת כתיבה וחתימה טובה הרב חגי בר גיורא
שאלה: איך מבטאים נכון: לאחרונה רבים אומרים במקום "אלי" "קלי", ובמקום "צבאות" "צבקות" וכו האם לדברים יש בסיס אמיתי?
תשובה: לשואל מצד הדין כשמזכירים שם שמיים בכבוד הראוי מותר לומר את השמות, א-להים, א-ל, צבא-ות, ואפילו שלא בתוך פסוק. ויש נוהגים להחמיר בזה, אבל אין בכך חובה. אולם את השם אדנ-י אין אומרים אלא או תוך פסוק. ואת השם המפורש אין מזכירים כלל, מלבד כהנים בבית המקדש. נאמנה
שאלה: גמ"ח כספים מכספי מעשר: הרב, 1. האם ניתן להעביר את כספי המעשר לחשבון נפרד וממנו לתת הלוואות ללא ריבית לזקוקים לכך? סוג של קרן גמ"ח הלוואות ללא ריבית? 2. כמו"כ, מישהי ביקשה ממני הלוואה באופן שאני נותנת לה שיקים ובאותו מעמד היא מחזירה לי בשיקים דחויים.(זו הדרך שחשבתי לנהל את הגמ"ח כנ"ל) האם יש כאן בעיה מבחינת שמיטת כספים? ושנה מבורכת!
תשובה: וברכת ד' א. אפשר לעשות גמ"ח כזה ממעשר כספים. ב. אם הצ'קים לאחר ראש השנה תשע"ו אין בעיה בשמיטת כספים. שבת כתיבה וחתימה טובה יהודה הלוי עמיחי מכון התורה והארץ
שאלה: שימוש בכיריים אינדוקציה לבשר וחלב: האם מותר להשתמש בכיריים אינדוקציה? אני לא שואל על שבת או הכשרה לפסח. אני שואל על יום חול. היבטים של חלב ובשר. אם אפשר לקבל הנחיות ודגשים לשימוש.
תשובה: אכן בכיריים אינדוקציה ישנם דגשים מיוחדים, שאינם קיימים בכיריים של גז: א. לגבי בישול של בשר וחלב במקביל: בכיריים של גז, אין בעיה לבשל במקביל בשר וחלב, על שתי להבות נפרדות. גם אם אחד התבשילים יגלוש, הנוזל ייפול אל המשטח התחתון של הכיריים, ולא יגיע אל הסיר השני. אולם בכיריים מסוג אינדוקציה (וכן כיריים קרמיות), כל המשטח הוא אחיד, ולפיכך אם תהיה גלישה הנוזל עלול להגיע אל הסיר השני. מצב כזה עלול כמובן להטריף את הסיר השני ואת המאכל שבו, ולמעשה הדבר תלוי בפרטים שונים (עיין שו"ע יו"ד צ"ב, סעיפים ה-ז). המסקנה המעשית: אם מבשלים במקביל בשר וחלב על כיריים כאלה, יש להיזהר מאד שהתבשילים לא יגיעו למצב של גלישה. אם בכל זאת התרחשה גלישה, יש לברר את הדין על פי פרטי המקרה. ב. בישול של בשר וחלב בזה אחר זה, על אותה "להבה": בעיקרון, מותר לבשל סיר בשרי על כיריים שלפני כן התבשל עליהם סיר חלבי, או להפך. אבל אם אירעה גלישה של בשר או של חלב, הכיריים עצמם הופכים לכאורה להיות בשריים או חלביים, ואז עולה השאלה האם מותר להניח עליהם סיר מן הסוג השני. בכיריים רגילים מקובל שלא חוששים לכך, משום שמניחים שמה שנשפך כבר נשרף, וכן שהכיריים עצמם התלבנו בחום האש (עיין משנ"ב תנ"א, לד). אולם בכיריים אינדוקציה קשה לסמוך על כך, משתי סיבות: 1. בכיריים רגילות ניתן להניח שמה שנפל נשרף, משום שכאשר ישנה גלישה, רק מעט מאד נופל על החצובה שעליה עומד הסיר, והרוב נופל אל המשטח התחתון שאינו בא במגע עם הסירים. אולם בכיריים אינדוקציה, כל הכמות שגלשה נשארת על המשטח, וכמות כזו אינה נשרפת במהירות. 2. בכיריים אינדוקציה, הכיריים עצמם אינן חמות - רק החלק שנוגע בסיר מתחמם, ואילו שאר המשטח שסביבו נשאר קר. ממילא, הנוזל שגלש לשם אינו נשרף, וגם המשטח עצמו בחלק זה אינו מתלבן. אם ישימו אחר כך סיר במקום זה (כגון שישימו סיר רחב יותר מן הסיר הקודם), הוא יעמוד על מקום שנטרף ולא הוכשר. יש להבהיר, שגם אם המשטח נטרף ולא הוכשר, אם יניחו עליו סיר לא בהכרח הסיר ייאסר. אבל במצבים מסויימים אכן הסיר עלול להיאסר, ובכל אופן לכתחילה יש להימנע מכך. (עיין הגהת הרמ"א יו"ד צ"ב, ח. משנ"ב תנ"א, פד.) המסקנה המעשית: אם גלש חלב או בשר על הכיריים, יש לנקות את המשטח ולהכשיר אותו לפני שמניחים סיר מן הסוג השני. דרך ההכשרה: מניחים על הכיריים סיר רחב ככל האפשר (מאותו סוג, כגון שאם נשפך חלב - סיר חלבי) כשהוא ריק, ומפעילים למשך עשר דקות. באופן זה החלק שמתחת לסיר מגיע לחום של ליבון קל. אם הנוזל שגלש הגיע לשטח שמעבר לרוחב הסיר, יש להכשיר חלק זה על ידי שפיכת מים רותחים. ישנם בתים שבהם מבשלים בדרך כלל בשר ורק לעיתים רחוקות מבשלים חלב, או להפך. בבית כזה אין חובה להכשיר את הכיריים בכל פעם שמתרחשת גלישה. ניתן להתייחס באופן כללי אל הכיריים כ"בשריים" או "חלביים", ורק כאשר רוצים לבשל תבשיל מן הסוג השני להכשיר אותם.
שאלה: איסור ייחוד בעבודה: לכבוד הרב, אני עובד בחברת היטק גדולה. בקבוצה שלי עובדות איתי רק נשים (אני הגבר היחיד), ויוצא שמבחינת תזמון אנחנו הולכים לאכול ביחד. החדר אוכל גדול, כל העובדים (מאות) אוכלים שם. בכל זאת, יש לי תחושה שהישיבה הזאת יש בה משהו לא טוב. האם יש בזה בעיה של ייחוד או קרוב לזה.
תשובה: אומנם אין בכך איסור ייחוד אך אם לבושן של הנשים והתנהגותן אינם ראויים תשתדל לצמצם את שהותך בחדר האוכל או שיביאו לך את ארוחתך לחדרך
שאלה: אבלות על אב ותספורת: שני אנשים. אחד נפטר אביו ויום השלושים יחול בראש השנה.האם צריך להסתפר לפני החג או לאחריו? המקרה השני: בן אדם שימלאו לו 30 יום לאביו בחול המועד סוכות.מתי חייב להסתפר? תזכו לשנים רבות נעימות וטובות
תשובה: איסור תספורת על אב או אם חמור יותר מאיסור תספורת על קרובים אחרים, ולכן האבל על אביו או אימו מותר לו להסתפר רק ביום השלושים מיום הקבורה, (יש מהאשכנזים הנוהגים להסתפר ביום שלשים ואחד) ולא לפני כן, ובנוסף לכך יש צורך שיגערו בו חבריו. אף במקום שנהגו להחמיר עד יום שלשים ואחד, בערב יום טוב שהוא יום שלשים, מותר להסתפר, אחר שיגערו בו. (ילקוט יוסף הלכות ביקור חולים ואבלות סימן לז סע' ג'). אם בתוך ימי השלושים חל חג, החג אינו מבטל את איסור תספורת על אב או אם. שו"ע (או"ח סי' תקמח ס"ט) וכן בשו"ע (יורה דעה סי' שצ ס"ד). אף בגילוח הזקן ראוי להחמיר כדין תספורת, ומכל מקום כשיש צורך גדול, יש להקל בגילוח הזקן בלבד, בערב יום טוב, לאחר שיגערו בו, אבל בגילוח הראש אין להקל כלל. (ילקוט יוסף הלכות ביקור חולים ואבלות סי' מ"ב סכ"ב). תספורת בחול המועד כששלמו שלושים ימי אבלות על אב או אם בחול המועד: בילקוט יוסף (הלכות ביקור חולים ואבלות סי' מ"ב סכ"ג) פסק: "אבל על אביו או על אמו ששלמו שלשים יום של אבלו בתוך ימי חול המועד, וגערו בו, מותר לו להסתפר ולגלח בחול המועד". אך עדין אם כלו שלשים במועד ואין הוא איסתניס (עי' שו"ת יבי"א ח"א יו"ד סי' כה אות טו במסקנתו) ימתין מלהתגלח ומלהסתפר עד לאחר המועד ורק אז יגערו בו חבריו. וכן הביא בשו"ת חבל נחלתו (חלק ה' סי' ל"ה) שהורה הגר"מ אליהו שמן הדין מותר להסתפר במועד אבל נהגו לדחות עד לאחר המועד. מן השמים תנוחמו. ותהיה השנה הבאה עלינו לטובה שנת ישועה ונחמה. בשורות טובות
שאלה: ארבעת המינים במוצאי שמיטה: לרב, על מה יש להקפיד השנה, מוצאי שנת שמיטה, בקניית ארבעת המינים? מראש.
תשובה: להעדיף אתרוגים מאוצר בי"ד בתנאי שהם ארוזים בקופסאות סגורות במחיר קבוע לכל סוג
שאלה: התרת נדרים על נדרים ידועים: אם אדם עשה מעשה שלוש פעמים וכך קיבל על עצמו כסדר את המעשה. האם, כשעושה עם הציבור בחודש אלול התרת נדרים כללית יכול לכוון גם על נדרים כאלה שידועים לו, או שהתרת נדרים כזו מועילה רק לנדרים שהוא שכח לא יודע עליהם?
תשובה: ניתן להסתמך על מסירת המודעה מהתרת הנדרים של שנה שעברה ועל עשיית התרת הנדרים של השנה - וכל הנדרים הנ"ל יותרו. יש להוסיף שמסירת המודעה מועילה רק אם בשעה שקבל על עצמו את מנהג המצוה לא זכר את מסירת המודעה. הרחבה: בשו"ת מנחת שלמה (חלק א סימן צא אות כ') כתב שכל מי שנהג מנהגי מצוה ומנהגי חסד וצדקה ולא אמר שמקבל על עצמו לעשות זאת בלשון נדר, יכול לסמוך על מה שרגילים להתנות בערב ר"ה וביוהכ"פ (בכל נדרי) במסירת המודעה שאינו רוצה כלל שיהיה נדר, וממילא נחשב כאומר בפירוש בלי נדר. ומביא ששאלו את הרב חיים זוננפלד (רבה של ירושלים, מובא בספרו שו"ת שלמת חיים ח"ב תשובה ל"ח) שאלה זו ואף הוא השיב "דמסתברא דעל מה שלא נדר בפירוש כגון מנהגי מצוה יכולים שפיר לסמוך על המסירת מודעה שבערב ראש השנה". יש להוסיף שמסירת המודעה מועילה רק אם בשעה שקבל על עצמו את מנהג המצוה לא זכר את מסירת המודעה (יביע אומר או"ח ח"ב סי' ל'). יום טוב
שאלה: מי יודע איך עושים חשבון נפש: שאלתי אנשים. כל רמות ולא מצאתי אף שיודע איך עושים חשבון נפש לפי רמח"ל (שזה איך באמת לעשות אותו). מי עושה בכלל את זה? רבינו לי צריך עזרה אני רוצה דוגמא כלשהי של חשבון נפש אמיתי. רב.
תשובה: סליחה שאני מקצר, אחר זמן רב, עדיף לי שלא להתעכב עוד. פנה לרב טל ביד בנימין שהוא ממש עושה זאת באופן נפלא, עם דוגמאות. כדאי שלא להסתפק בתשובה באינטרנט, אלא להגיע לשם, לפגוש אותו, לדבר איתו על הדברים ותרוויח מכך המון המון. שתהיה לך המון המון הצלחה. הרב יצחק גרינבלט.
שאלה: חילול מטבע מעשר שני: מי ששכח ולא חילל מטבע מעשר שני שברשותו בערב פסח של שנה שביעית, האם יכול לעשות זאת כאשר הוא נזכר (למשל בחודש אלול של שנת שמיטה)?
תשובה: וברכת ד' לכתחילה כדאי להשמיד את המטבע שיש בה מעשר שני גם כעת (ולא לחלל על פרוטה), יש מתירים גם באלול לחלל על פרוטה, ואע"פ שזה דרבנן ואפשר להקל, אם זה לא הוצאה גדולה כדאי להשמיד את שווי המטבע עצמה. כתיבה וחתימה טובה יהודה הלוי עמיחי מכון התורה והארץ
שאלה: מעשר כספים משכר דירה: לכבוד הרב, אנו שוכרים דירה במחיר גבוה (3000) מידי פעם אנו נותנים את דירתנו לשבת תמורת ת (300). א. האם מכסף זה צריך להפריש מעשר, שכן יש צד לומר שאם "הדירה" היא העסק, אין רווח כלל. אולם מנגד ניתן לומר שהדירה אינה עסק אלא משמשת למגורים ולכן צריך להפריש מעשר כספים מהכסף שקיבלנו. ב. בהנחה שצריך להפריש מעשר כספים, האם ניתן להפחית את הסכום בו אנו משלמים לשכירות עבור יום (כ 100 ש"ח), א"כ נמצא שהרווח הוא רק 200 ש"ח?
תשובה: צריך לתת מעשר, אבל רק מהסכום שהרווחתם (דהיינו 200 ש"ח).
שאלה: ציצית עם תכלת בשיטה שונה: הרב! אם אני לובש ציצית עם תכלת בשיטת הראב"ד (חוט שלם) בקשירה מסוימת, מותר לי ללבוש ציצית או טלית עם תכלת בשיטת הרמב"ם (חצי חוט) באותה קשירה?
תשובה: נראה שמי שנהג להטיל תכלת כשיטת הראב"ד, אל לו ללבוש ציצית כשיטת הרמב"ם. הרחבה: המחלוקת בין הראשונים בעניין מספר חוטי התכלת (רמב"ם - חצי חוט   ראב"ד - חוט שלם   תוספות - שני חוטים) היא המחלוקת העיקרית והמרכזית בעניין הטלת התכלת. המחלוקות לגבי דרכי הקשירה השונות, הן פחות מהותיות, ובכל שיטת קשירה מן השיטות הקיימות יוצאים בוודאי ידי חובת המצוה, לפחות בדיעבד. בעוד שהמחלוקת לגבי מספר החוטים עוסקת בפרשנות של עצם המצוה מדאורייתא, ובפשטות נראה שמי שהטיל מספר חוטים קטן לא קיים את מצוות התכלת על פי השיטה המחמירה (דהיינו שמי שעשה כרמב"ם לא יצא ידי חובה לדעת הראב"ד והתוספות, ומי שעשה כראב"ד לא יצא ידי חובה לפי התוספות). ממילא, מי שנוהג בדרך כלל בעניין זה כדעת הראב"ד, על פי פסיקת רבותיו, אין לו ללבוש ציצית כשיטת הרמב"ם. גם אם הציצית קשורה "באותה קשירה" מבחינת צורת הקשירות ומספר החוליות וכדומה, הרי כאמור לעיל, דרך הקשירה היא עניין משני לעומת מספר החוטים שהוא העיקר. גם מי שאין לו פסיקה ברורה בעניין זה, אלא נהג סתם כך כשיטת הראב"ד, מסתבר שאין לו ללבוש ציצית כשיטת הרמב"ם, הן מצד עצם הספק (שמחמתו עדיף לנהוג כראב"ד, שבזה מסתבר שיוצאים ידי חובה גם לדעת הרמב"ם), והן מצד המנהג האישי, שהרי בפועל הוא נהג להחמיר כראב"ד ואין לו להקל כעת ממנהגו. (מלבד זאת, לענ"ד אכן מסתבר לפסוק כשיטת הראב"ד בעניין זה. הנימוקים לכך מובאים במאמרי "התכלת וחידושה" - פרק ז' סעיף 2.)
שאלה: אכילת מאכלים חריפים בראש השנה: הייתי מבקש הסבר רחב יותר בנושא המנעות מאכילת מאכלים חריפים בראש השנה ( ויש שמרחיבים את תקופת ההמנעות לכל חגי תשרי). בשלמא מאכלים חמוצים שנמנעים מלאכול הדבר מובן: חמוץ זה בדר"כ בא עם קונוטציה שלילית. כגון: "פרצוף חמוץ" "החמיץ לו פנים" "החמצתי את הזכייה" ( פיספסתי) וכו.וגם חמץ טעמו ונימוקו שהחמץ מסמל "ניפוח וגאוה" אך מה למען ה יש לנו כנגד החריף? רובו ככולו בא עם קונוטציה של דברי שבח וחיוביות. כגון " בעל שכל חריף" "שנון חד וחריף" ובלשון הגמרא: "אם בנו ממולח וחריף ותלמודו מתקיים בידו וכו " הרי לנו שחריפות היא בטוי חיובי ןמסמלת הקשרים חיוביים. מה הסיבה, איפוא, להמנע מאכילה בימי ראש השנה? אולי אדרבה יש להוסיף ל"סימנים" ולומר יה"ר שתהיה לנו שנת לימוד ממולחת וחריפה" השאלה נשאלה בהמשך לשאלה "אכילת מאכלים חריפים בראש השנה"
תשובה: הרעיון הוא שלא אוכלים דברים שאינם גורמים לעונג ולא מצד המשמעות יש לשם של האוכל. לא אוכלים דברים חמוצים כי אנחנו רוצים לאכול רק דברים מתוקים וטעימים כך שכל השנה תהיה מתוקה וטובה, דברים חריפים גם הם אינם מתוקים. אולם כתבתי, מי שמתענג על מאכל דברים חריפים יכול לאכול כי אצלו זה עונג וטעים.
שאלה: שמן אתרי "סינרג י מאסטר בלאנד": ברצוני ליטול את השמן הנ"ל לרפואה. השמן מכיל מיצוי של צמחים שונים.האם מותר ליטול? השאלה נשאלה בהמשך לשאלה "שמנים אתריים"
תשובה: ב"ה שלו-ם וברכה אם מדובר על בליעה צריך לבקש כשרות. שנה טובה הרב חגי בר גיורא
שאלה: בניית סוכה שיצטערו בה: לרב מה הדין כאשר אדם בונה סוכה שמלכתחילה הוא יודע שיהיה מצטער בה באכילה, בשתיה ובשינה? האם יהיה אפשר להתיר את הסוכה?
תשובה: בעניין זה יש דיון נרחב בפוסקים. הרמ"א (תר"מ, ד) כותב שמי שבונה סוכה שהוא מצטער בה באחד הדברים (אכילה, שתייה או שינה), אינו יוצא בה כלל, אפילו בדברים שאינו מצטער בהם. אולם הפוסקים הקשו על כך קושיות שונות, וכגון שרבים מן הפוסקים מתארים שבזמנם היה צער לישון בסוכה מסיבות שונות, וכך כותב הרמ"א עצמו (תרל"ט, ב) שרבים מקילים שלא לישון בסוכה, ובכל זאת הכשירו את הסוכה לאכילה ושתיה. יש מן הפוסקים שחלקו על דברי הרמ"א, וסוברים שסוכה כזו היא כשרה, אף שמצטערים בה בחלק מן הדברים. אך יש מן הפוסקים שקיימו את פסק הרמ"א באופן עקרוני, וחילקו באופנים שונים בין המקרים, שישנם מקרים שבהם הסוכה נפסלת וישנם שלא. מן הפוסקים האחרונים, נציין את דברי המשנה ברורה, שמביא את המחלוקת ונוטה להחמיר בכך (עיין משנ"ב תר"מ, כ, ושם בשער הציון כה), ולעומתו הילקוט יוסף שמכשיר סוכה כזו. כאמור, גם לדעה הסוברת באופן עקרוני שסוכה כזו היא פסולה, יש לחלק בין מצבים שונים, ולפיכך בפועל יש לברר בכל מקרה לגופו.
שאלה: פרוזבול לאדם שלא בפניו: קראתי שניתן לכתוב לאדם פרוזבול שלא בפניו. האם זה אומר שאני חייב לכתוב פרוזבול לחברים וקרובים שאינם שומרי מצוות (גם אם לא ידוע לי שהם נתנו הלוואות למישהו)? אם כן, האם אפשר לעשות זאת בלי לציין את שמותיהם או בלי עדים (כי אני מרגיש שזו פגיעה בפרטיות ויכול ליצור אי נעימויות לציין את שמותיהם בפני עדים בלי לקבל את רשותם)
תשובה: וברכת ד' אין צורך להשתדל בכך, אולי כדאי להרים אליו טלפון ולומר לו שיעשה פרוזבול, אבל אתה אינך מחוייב בשבילו. שבת כתיבה וחתימה טובה הרב יהודה הלוי עמיחי מכון התורה והארץ
שאלה: מנהגי אבלות בחודש תשרי: יום הקבורה של דודתי חל בי"ח באלול יום השלושים- אמור לצאת בי"ח בתשרי, ג חול המועד 1. מתי הילדים של דודתי צריכים להתגלח? 2. מתי יש לעשות גילוי מצבה? מראש ושנה טובה
תשובה: מהשמיים ינוחמו. 1.יכולים להסתפר והתגלח בחול המועד.(יבי"א ט,עט) 2.יעלו לפני חול המועד. שנה טובה ומבורכת
שאלה: כשןרות האומגה שלוש של חברת גליל: אני חוזר בתשובה ונתקלתי עקב מחלתו של בני בשאלה הבאה: אומגה שלוש של חברת גליל עונה, לכאורה, על כל דרישות הכשרות, (עד כמה שהצלחתי לברר), אך אין למוצר שלהם תעודת כשרות, כי לדבריהם היצרן לא רואה כדאיות כלכלית לשלם עבורה. אני מביא את המידע שהם מספקים בנושא בהנחה שהוא אמין, על מנת שתעזור לי להסיר ספק האם מותר או אסור להשתמש במוצר שלהם. (והאם ישנם בירורים נוספים שעלי לברר כאן). א-השמן מיוצר מדגים כשרים (אנשובי, מקרל וסרדין), ב-המעטפה עשויה מג לטין המופק מעור ועצמות של בקר בתהליך כימי ובבישול במשך שעות רבות בטמפרטורה של מעל 180 מעלות, עד כדי כך שהוא לחלוטין כבר לא יכול להחשב כמזון, ג-המוצר אינו ערב לחך, ד-כלב לא יטעם ממנו, ה-השמן עצמו נתון בתוך המעטפת ולא בא במגע עם החך והגרון, אלא נמס במעיים עצמם. מעבר לכך, הוא נחוץ, במקרה שלנו, לא כמזון, אלא על תקן של תרופה לצורך תמיכה במערכת של אדם שיש לו מחלת קרוהן. המוצר המסוים הזה הומלץ לנו, מבין המוצרים האחרים הקיימים בשוק בתור המוצר האיכותי ביותר עבורו. ב ובברכת שנה טובה,
תשובה: ב"ה שלו-ם וברכה ג'לטין לא כשר ואם אין להם כשרות אין פיקוח על ייצור לכן יש לקחת רק עם כשרות. הרב חגי בר גיורא
שאלה: שימוש בכלי אוכל שיש בהם שבר קטן: איני יודעת אם מדובר באמונה טפלה או בדבר שיש בו אמת. האם יש איסור או המלצה שלא להשתמש בכלי אוכל שיש בו שבר קטן המאפשר המשך שימוש? הנימוק ששמעתי בשם סבתא שלי הוא שזה גורם לעניות. האמנם?
תשובה: נזכר שלא טוב להשתמש בכלי שבור בדרך כלל מחמת סכנה שמקום השבר יפצע את האדם, אך גם לכבודו של אדם לא להשתמש בכלים שבורים.
שאלה: האם מותר "לעשות על האש" בראש השנה?: האם מותר לעשות על האש- מנגל ביומיים שאחרי ערב ראש השנה? או רק מאכלים מבושלים שאותם אפשר לחמם על אש מאש לאש או על פלטה?
תשובה: מותר לעשות מנגל ביום טוב. מספר הלכות שחושב לדעת בעת הכנת המנגל: א. הפחמים אינם "מוקצה". ב. אסור להדליק אש אלא רק להעביר מאש קיימת. כמו כן אסור לכבות את האש לאחר סיום הכנת המאכלים. ג. נפנוף ועירבוב הגחלים מותר ביו"ט למרות שבפעולות אלו יש גם כיבוי. מקורות: הרמ"א (שו"ע או"ח סימן תקיד סעיף א) פוסק שכיבוי לצורך אוכל נפש מותר, כגון קדרה שהאש תחתיה גדולה והאוכל עלול להיחרך, אם אין אפשרות אחרת לבשל, מותר לכבותה. וכן מובא במ"ב (סימן תקב סעיף א או"ק ו, בשם הח"א) דמותר לנפח על האש בכלי העשוי מנוצות קשות, מפני שזאת הדרך להגביר את האש. נקודה למחשבה   האם ראוי לעשות מנגל בראש השנה? גם אם רוצים להנות מהלכות יו"ט ולהניח לפני הסועדים בשרים טריים וחמים "ישר מהאש" לכבוד החג עדין הפער בין המצוי לבין הרצוי גדול מאד, האווירה סביב הכנת הבשרים והעיסוק במנגל פוגעת ברוממותו של החג, עד שלתחושתי אין זה מתאים. יום טוב
שאלה: נקיון הגוף : גם כשליח ציבור? השאלה נשאלה בהמשך לשאלה "ניקיון הגוף "
תשובה: מעיקר הדין אין הבדל בין שליח ציבור למתפלל רגיל בענין נקיון הגוף.  ואדרבא מצאנו שהפוסקים מצדדים להקל לפעמים בשליח ציבור יותר מאשר אדם רגיל כדי שלא יצטרך להפסיק תפילתו בפני כל הציבור. אולם יש גם את סברת כבוד הציבור שיש להתחשב בה לפי הזמן המקום ושליח הציבור. נראה שאין ראוי למנות שליח ציבור שנודף ממנו ריח לא נעים, ומאידך צריך מאוד להיזהר שלא לפגוע באף אדם, במיחוד לא בבית הכנסת. ולכן ההכרעה למעשה בכל מקרה מסורה לרב בית הכנסת או לגבאים.
שאלה: קדיש סיום מסכת למי שהוריו בחיים: שמעתי שיש אוסרים (למשל הרב אוירבך) להגיד קדיש סיום מסכת למי שהוריו בחיים. האם זה נכון? האם יש הבדל בין אשכנזים לספרדים? האם צריך לבקש רשות מההורים?
תשובה: ישנם שני סוגי קדישים. אחד הוא סדר הקדישים הנאמרים בתפילה כמו לפני ברכו ואחרי התפילה, ויש קדיש הנאמר על דברי תורה. אלו קדישים ששייכים לשליח ציבור וללומדי התורה ואינם קשורים ליתום. אמנם יש קדיש הנאמר בסוף התפילה והוא מיוחד ליתומים ועל אמירתו צריך רשות מהורים. ומה ששמעת שיש מקפידים על קדיש של תורה אין זה מעיקר הדין ורק אולי מפני מראית עין.
שאלה: חלמתי פעמיים כי אבי נפטר: אבי היה חולה סרטן וברוך ה הבריא, כל פעם לפני שיש לו בדיקת לאי הישנות המחלה, יש לי חלומות בסגנונות שונים כי אבי נפטר, זה כבר כמה פעמים. האם חוץ מצדקה וסדר הטבת חלום, האם יש לי לחשוש יותר מכך?
תשובה: אין מה לחשוש, הדאגה לאבא אהוב גורמת לחלומות, ודי בצדקה ובהטבת חלום.
שאלה: מעשר בדוחק: ו לרב כבר כמה שנים שאנחנו ב"ה משתדלים לתת מעשר כספים ממשכורתינו. עתה, ב"ה ו לאל נולדה ילדה ואנחנו בעז"ה מתכננים להשכיר בית קצת יותר גדול מהמקום שאנחנו גרים בו (אין אפשרות להישאר ולהידחק שם זו דירת חדר) ועכשיו ההוצאות בעז"ה יגדלו. השאלה היא - מה הדרכים בהם אני יכול להשתמש עם המעשר לצרכים האישיים שלנו? רב תודות לרב
תשובה: אם המשכורות לא מכסות את ההוצאות אינכם חייבים במעשר ותתנו צדקה כפי כוחכם.
שאלה: קישוט הסוכה במכבדות תמרים - המשך: מה לעשות במוצאי החג עם מכבדות התמרים? האם לשים אותם כמו כל שנה במקום שהעיריה תאסוף אותם? אין בעיה של קדושת פירות שביעית? השאלה נשאלה בהמשך לשאלה "קישוט הסוכה במכבדות תמרים"
תשובה: וברכת ד' אם המכבדות והתמרים ראויים לאכילה, אין להשליכם סתם, אפשר להניח עוד מספר ימים עד שיתקלקלו ואז ישליכום. שבת כתיבה וחתימה טובה יהודה הלוי עמיחי מכון התורה והארץ
שאלה: השבת אבידה.: לפני כבערך 6 שנים, כשסיימתי שירות לאומי, אני וחברתי נשארנו אחרונות לנקות את הדירה כששאר הדיירות עזבו כבר. איתנו בחדר גרה בחורה מהתפוצות שעשתה שירות במקום מסויים שחילק לבנות בסוף השנה מתנות. אחרי זמן רב מצאתי בבית שלי את המתנה שנתנו לה ממקום השירות (שרשרת.), שאינני יודעת איך זה הגיע אליי. אולי בטעות לקחתי את זה כשיצאתי מהדירה, ושוב, היציאה שלנו מהדירה הייתה לאחר שהיא ארזה את החפצים והלכה. אולי היה לה עניין בשרשרת הזאת ואולי לא. בכל מקרה, הקשר איתה אבד, אין לי דרך לתקשר איתה לא בפלא ולא בדרך אחרת. יכול להיות שהיא נמצאת עכשיו בחו ל, ואני הייתי שמחה מאוד להחזיר לה את מה ששייך לה. מעולם לא השתמשתי בשרשרת הזאת, היא מונחת לה עדיין בביתי. מה עליי לעשות? אנחנו עומדים בסוף שנת שמיטה, האם יש לזה קשר למתנה הזאת? מה דין האבידה, ומה הדין שלי? איך אני עושה תשובה על זה?!!!
תשובה: אינך זקוקה לתשובה אלא מוטלת עלייך מצווה של השבת אבידה. לכן אם יש דרך לברר במכללה היכן היא גרה היום ולהשיגה בטלפון עשי זאת. ואם לא ניתן, הרי שאין דרך להשיבה ועלייך לשמור האבידה בצד עד שיבוא אליהו. את יכול בינתיים לשום את פרטי השרשרת ולשום את שוויה ולרשום לעצמך בפנקס, ואז תוכלי להשתמש על דעת שאם יום אחד תבוא ותדרוש תתני לה אותן, ואם ייהרס תתני את שוויה. הרב יאיר וסרטיל
שאלה: גידול תירס נקי מחרקים: הרב, ראיתי שיש אופציה לקנות תירס נקי מחרקים כאשר מתקיימים תנאים הלכתיים ספציפיים. לי קשה לקנות את התירס הזה, כיוון שלא מוכרים אותו באזורי. במקום זאת, רציתי אולי לגדל תירס נקי. הרב יכול להגיד לי איזה תנאים צריך על מנת לגדל את התירס בצורה נקייה? (ברור שלאחר שנת השמיטה.). ושנה טובה
תשובה: וברכת ד' אינני מכיר את הגידול הנידון, ועל כן אין לי אפשרות להסבירו. אם תשלח לי יותר פרטים אשתדל לברר. שבת כתיבה וחתימה טובה יהודה הלוי עמיחי מכון התורה והארץ